b"\n_START_ARTICLE_\nJosef Johann Adam de Liechtenstein\n_START_SECTION_\nVida\n_START_PARAGRAPH_\nJosef va n\xc3\xa9ixer el 27 de maig a Viena, fill del pr\xc3\xadncep Anton Florian i de la comtessa Eleanora B\xc3\xa0rbara Thun-Hohestein._NEWLINE_Va rebre formaci\xc3\xb3 militar i aviat va entrar a formar part de l'ex\xc3\xa8rcit imperial Habsburg. Va lluitar durant la Guerra de Successi\xc3\xb3 Espanyola. El 1712 durant les festes de la coronaci\xc3\xb3 de l'emperador Carles VI del Sacre Imperi Romanogerm\xc3\xa0nic, va ser nomenat tresorer. A l'any seg\xc3\xbcent, va ser traslladat al c\xc3\xa0rrec de comissari principal de la dieta de Mor\xc3\xa0via._NEWLINE_Des de la mort del seu pare el 1721, heret\xc3\xa0 el govern de l'estat de Liechtenstein passant m\xc3\xa9s temps a Vaduz, la capital del seu estat, i centrant-se a administrar amb \xc3\xa8xit els seus b\xc3\xa9ns. Aquell mateix any va ser acceptat dins l'orde de cavallers del Tois\xc3\xb3 d'Or. Des del 1723 va servir de conseller privat de l'emperador. Durant la dieta de Sil\xc3\xa8sia de 1729-30 va ser el comissionat principal. Treball\xc3\xa0 com ajudant del pr\xc3\xadncep Karl Josef von Guillern, la negociaci\xc3\xb3 de pau de la primera guerra de Sil\xc3\xa8sia.\n_START_SECTION_\nMort i successi\xc3\xb3\n_START_PARAGRAPH_\nEl 17 de desembre de 1732 va morir a Fesdelberg amb 42 anys i va ser sepultat a la cripta de l'esgl\xc3\xa9sia de la Nativitat a Vranov u Brna (Mor\xc3\xa0via). Com que el seu fill Johann Nepomuk Karl, nom\xc3\xa9s tenia vuit anys quan ell va morir, el t\xc3\xadtol i c\xc3\xa0rrec de sobir\xc3\xa0 de Liechtenstein va passar al seu cos\xc3\xad Josef Wenzel I."